අග්‍රාමාත්‍යවරයා මේ බව සදහන් කළේ සිංගප්පූරුවේ රැෆල්ස් නාගරික සම්මන්ත්‍රණ කේන්ද්‍රයේදී අද පෙරවරුවේ පැවති දකුණු ආසියානු ඩයස්පෝරා සමුළුවේ ආරම්භක සැසිවාරය මුඛ්‍ය දේශනය අමතමින්.සිංගප්පූරුව හා ඉන්දියාව අතර ඇති සීපා ගිවිසුම, ඉන්දියාව සහ ශ්‍රී ලංකාව අතර එට්කා ගිවිසුම සහ ශ්‍රී ලංකාව සහ සිංග්පූරුව අතර නිදහස් වෙළඳ ගිවිසුම එම ගිවිසුම්වලට අයත් බවයි අග්‍රාමාත්‍ය රනිල් වික්‍රමසිංහ පෙන්වා දුන්නේ.එමගින් සියලූ පාර්ශවයන්ට ජය හිමි වන වාසිදායක පරිසරයක් නිර්මාණය වනු ඇති බවයි ඔහු එහිදී වැඩිදුරටත් අවධාරණය කළේ.අග්‍රාමාත්‍ය රනිල් වික්‍රමසිංහ, සිංගප්පූරු ජනාධිපති ටෝනි ටැන් කෙං යැම් අද පෙරවරුවේ මුණ ගැසුණා.එහිදී අග්‍රාමාත්‍යවරයා කියා සිටියේ ශ්‍රී ලංකාවේ ආර්ථික හා සමාජයීය වශයෙන් ඉහළ නැංවෙන නව සැලසුම් ක්‍රියාත්මක කිරීම සඳහා සිංගප්පූරු රජයේ සහය අපේක්ෂා කරන බවයි.